上海元代水闸遗址博物馆

上海元代水闸遗址博物馆是一座垃拉中国上海市普陀区个专题性博物馆，也是上海首家水闸遗址博物馆。博物馆垃拉延长西路志丹路路口，拉水闸遗址上建造，建筑面积2300平方米。箇家博物馆包含个元代水闸遗址垃拉志丹路、延长西路交界处地表以下7—12米深处，总占地面积约1500平方米。

 历史 
2002年9月5号，延长西路、志丹路路口个志丹苑来勒造房子打地基个辰光发现元代水闸遗址，占地面积1350平方米，有青石构成个石闸。

2006年，伊畀评选成全国十大考古新发现之一。

2009年11月3号，上海元代水闸遗址博物馆建设工程正式开工。

2012年12月31好，正式开馆，对外开放。

2013年3月5号，志丹苑元代水闸遗址成为第七批全国重点文物保护单位。

 参观信息 
箇家场馆由上海历史博物馆管理：
 开放辰光：礼拜两到礼拜天个9:00-16:30（16:00停止检票）。观众凭有效证件领票免费参观，团体参观需提早预约。

 参考 

Category:上海市普陀区建筑物
Category:上海水利